לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

סוכרת נעורים -השקעה בהווה תחסוך עלויות בעתיד ותציל חיי אדם. 
דברי הסבר:

בישראל חיים כחצי מיליון חולי סוכרת.

מתוכם 40 אלף חולי סוכרת-נעורים, 5000 מהחולים הם ילדים.

חולי סוכרת-נעורים נתונים בסכנת מוות תמידית ועלולים לפתח סיבוכים בריאותיים שעלותם למשק מסתכמת במיליוני שקלים בשנה. 

כיום ישנן טכנולוגיות רפואיות המאפשרות טיפול נכון בחולי סוכרת נעורים ומאפשרות לחסוך בעלויות כלכליות ובסבל אנושי רב.

לאור חשיבות הנושא, ויום הסוכרת הבינלאומי החל ב-14 בנובמבר, אודה על אישור הדיון כדיון מהיר.

בכבוד רב,

חבר הכנסת מולה שלמה
